paragraph_text: Bez obzira na to, 1905. Japanci su prisilili Koreju da potpiše sporazum iz Eulse čime je zemlja postala protektorat, a kasnije, 1910., drugi ugovor kojim je Koreja izravno pripojena Japanskom Carstvu, iako se niti jedan sporazum ne smatra pravno valjanim. Korejski otpor japanskoj invaziji očitovao se nenasilno u masovnom Pokretu 1. ožujka. Kasnije je Korejski oslobodilački pokret, kojim je koordinirala privremena vlada Republike Koreje u egzilu, bio uvelike aktivan u susjednoj Mandžuriji, Kini i Sibiru.